laion/Wikipedia-Exotic huggingface dataset:
עורק המעי הגס השולי

עוֹרֵק הַמְּעִי הַגַּס הַשּׁוּלִי (TA: arteria marginalis coli) הוא עורק בבטן המקשר בין עורק המעי הגס האמצעי לעורק המעי הגס השמאלי ומספק דם לחלק המרוחק של המעי הגס הרוחבי, לכפף הטחולי של המעי הגס ולחלקו המקורב של המעי הגס היורד. בטרמינולוגיה אנטומיקה העורק נקרא גם בשמות: העורק שליד המעי הגס (arteria juxtacolica) וקשת המעי הגס השולית (arcus marginalis coli) לאור צורתו הקשתית המקשרת בין עורקי המעי הגס. עוד הוא נקרא על שם דייוויד דראמונד (Drummond), רופא בריטי. עורק המעי הגס השולי נע לאורך המעי הגס, בצדו של מתלה המעי, במרחק של כ-2.5 ס"מ ממנו. הוא יוצר קשת עורקית המחברת את ענפיו של עורק מתלה המעי העליון, ובפרט את עורק המעי הגס האמצעי, עם ענפיו של עורק מתלה המעי התחתון, בפרט עורק המעי הגס השמאלי. מבין הקשתות העורקיות המקשרות בין עורקי מתלה המעי, זוהי הקשת הקרובה ביותר למעי הגס, וממנה יוצאים עורקים ישרים לעבר המעי הגס עצמו. זוהי גם הקשת הנפוצה ביותר מבין הקשתות הללו, והיא מופיעה כמעט ב-100% מהאנשים. קוטרו של העורק נע בין 2.5 ל-3 מ"מ. M. Bruzzi, L. M’harzi, S. El Batti, R. Abou Ghazaleh, [http://link.springer.com/10.1007/s00276-018- 2139-5 Inter-mesenteric connections between the superior and inferior mesenteric arteries for left colonic vascularization: implications for colorectal surgery], Surgical and Radiologic Anatomy, 2018-11-26 doi: 10.1007/s00276-018-2139-5 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
אלי אשכנזי

אלי אשכנזי (נולד ב-19 באפריל 1967) הוא עיתונאי ישראלי. אלי אשכנזי הוא בנו של צבי צ'ירי אשכנזי, יליד סרייבו ושל יהודית לוזיה ילידת קיבוץ אפיקים. אשכנזי נולד וגדל בקיבוץ. למד בתיכון בית ירח. הוא בוגר המחזור השני של בית הספר "כותרת" לעיתונאות ותקשורת ובעל תואר ראשון במדעי החברה והרוח באוניברסיטה הפתוחה. בשנים 1995–2002 שימש ככתב ועורך בתוכנית "עדשה מקומית", תוכנית החדשות האזוריות של "מתב" (הטלוויזיה בכבלים) בצפון. בשנת 2003 עבד כעורך משנה בחדשות HOT. בין השנים 2003–2014 עבד ככתב "הארץ" בצפון. עקב אחר טיפול המדינה בכנרת וחופיה. סיקר את המתרחש ברשויות המקומיות ובגבול הצפון. ב-2005 ליווה את פינוי ההתנחלויות בצפון השומרון. זכה במקום השני בפרס פראט לתקשורת בנושאי סביבה ל-2007, בגין הצטיינות בסיקור נושאי סביבה. בספטמבר 2014 מונה לכתב וואלה חדשות בחיפה והעמקים. לאורך השנים הוא עוסק בנושאי חברה, חינוך, רווחה, משפט ופלילים, איכות סביבה וטבע, יחסי יהודים-ערבים, וכן מסקר את המתרחש בקיבוצים. מתגורר בקיבוץ בית קשת. אלי אשכנזי, ברשת החברתית פייסבוק מאמרי אלי אשכנזי, באתר "הארץ" מאמרי אלי אשכנזי, באתר וואלה! חדשות פרס פראט 2007 - אלי אשכנזי, הארץ, באתר יוטיוב אלי אשכנזי מצטרף לוואלה! ככתב באזור חיפה והעמקים, באתר וואלה, 2 בספטמבר 2014 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.
פותחים שישי

פותחים שישי היא תוכנית בוקר שבועית ישראלית בהגשת קובי מחט וחן זנדר. התוכנית משודרת החל מ-24 בפברואר 2017 מדי יום שישי ברשת 13. בעבר שודרה בערוץ 2 במסגרת שידורי הזכיינית רשת התוכנית הראשונה עלתה ב-24 בפברואר 2017 בערוץ 2. את התוכנית הגישו אלעד זוהר, חזאי "חדשות 2", ונועה רוזין. ב-26 באוקטובר 2017 שודרה התוכנית האחרונה בערוץ 2 לפני מעברה לרשת 13 בעקבות פיצול ערוץ 2. החל מ-3 בנובמבר 2017 משודרת התוכנית ברשת 13. המגישים (אלעד זוהר ונועה רוזין) המשיכו להגיש את התוכנית. החל מ-27 בנובמבר 2017 משודרת תוכנית ההמשך של התוכנית "פותחים יום". את התוכנית מגישים אלעד זוהר, שעזב את הגשת "העולם הבוקר" על מנת להגיש את התוכנית, ונועה רוזין בנוסף להגשת התוכנית ביום שישי. בספטמבר 2022 הודיעה רוזין שתעזוב את התוכנית כדי לעסוק בפרויקטים אחרים, היא הוחלפה על ידי ירדן הראל שהפכה למגישה קבועה לצד זוהר. מפרוץ 7 באוקטובר 2023 חדלו זוהר והראל להגיש את התכנית בימי שישי ובמקומם מגישים קובי מחט וחן זנדר פותחים שישי, במיזם "אישים" לתיעוד היצירה הישראלית קיץ ברבנר, ‏"לנצח אודה לך": המגישה הוותיקה נפרדה מהתוכנית ומשותפה להנחייה, באתר מעריב אונליין, 21 באוקטובר 2022
מנהיגות חברתית (מפלגה)

מנהיגות חברתית היא רשימה מטעם מפלגת מורשת אבות, שהוקמה על ידי אילן משיחא יר-זנבר לקראת הבחירות לכנסת ה-19 (2013) ומעולם לא נבחרה לכנסת. הרב יוסף בא-גד הקים את מפלגת מורשת אבות בשנת 1992, המפלגה מעולם לא עברה את אחוז החסימה ובבחירות לכנסת החמש עשרה קיבלה המפלגה את מספר הקולות הנמוך ביותר. לקראת הבחירות לכנסת התשע עשרה בשנת 2013 הוגשה רשימה מטעם המפלגה, הפעם בראשות אילן משיחא יר-זנבר, שהכריז על עצמו כמועמד לראשות הממשלה. יר-זנבר הבהיר כי אין כל קשר רעיוני בין הרשימה הנוכחית, המגדירה עצמה כמפלגה ביטחונית-חברתית, לבין המפלגה בתקופתו של בא-גד. רשימתו של משיחא השתמשה במפלגת "מורשת אבות" כמפלגת מדף. בבחירות זכתה המפלגה ב-461 קולות, והייתה למפלגה עם מספר הקולות הנמוך ביותר. בבחירות לכנסת העשרים התמודדה המפלגה תחת הכינוי "מנהיגות חברתית", וסימנה היו האותיות "יז". המפלגה זכתה בבחירות ל-223 קולות, ושוב הייתה למפלגה בעלת מספר המצביעים הנמוך ביותר. בבחירות לכנסת העשרים ואחת באפריל 2019 התמודדה המפלגה בשנית תחת הכינוי "מנהיגות חברתית", הפעם עם האותיות "ןנ" אך גם הפעם לא נכנסה לכנסת וקיבלה 385 קולות - שהם כ-0.01% מסך הקולות הכשרים בקלפי בבחירות אלו. בבחירות לכנסת העשרים ושתיים בספטמבר 2019 מנהיגות חברתית התמודדה המפלגה עם האות "י". גם הפעם היא קיבלה את מספר הקולות הנמוך ביותר מבין הרשימות שהתמודדו - קיבלה 434 קולות שהם 0.01% מסך הקולות הכשרים בקלפי בבחירות אלו. בבחירות לכנסת העשרים ושלוש במרץ 2020 התמודדה המפלגה עם האותיות "יר" וקיבלה 271 קולות. בבחירות לכנסת העשרים וארבע במרץ 2021 התמודדה המפלגה בשנית עם האותיות "יר" וקיבלה 256 קולות. בבחירות לכנסת העשרים וחמש בנובמבר 2022 התמודדה המפלגה עם האות "ץ" וקיבלה 988 קולות (0.02% מהקולות), שיא מספר מצביעים למפלגה מאז היווסדה. ריאיון בלעדי עם אילן משיחא יר זנבר יו"ר מפלגת מורשת אבות, באתר בחירות לכנסת 19 מצע מפלגת מורשת אבות, באתר בחירות לכנסת 19 רועי מנדל, אילן משיחא, מנהיג אמיתי: "אהיה ראש ממשלה", באתר ynet, 23 בינואר 2013 בחירות 2013 יוצאות לדרך: הכירו את 34 המפלגות, 7 בדצמבר 2012, אתר וואלה! תוצאות האמת באתר ועדת הבחירות המרכזית. נטע חוטר, ‏מתנות קטנות, באתר ‏מאקו‏, 31 במרץ 2019 תוצאות האמת של הבחירות לכנסת ה-23
יונתן גרוסמן

יונתן גרוסמן (נולד ב-10 ביוני 1970) הוא חוקר מקרא ישראלי, פרופסור מן המניין באוניברסיטת בר-אילן ומלמד גם במכללה האקדמית הרצוג בגוש עציון. מחקרו של גרוסמן מתאפיין בגישה ספרותית לחקר המקרא. יונתן גרוסמן הוא בנם של רחל ופרופ' אברהם גרוסמן, היסטוריון וחתן פרס ישראל. גרוסמן למד בישיבת הר עציון ובמכללת הרצוג. לאחר מכן למד לתואר שני בפילוסופיה יהודית באוניברסיטה העברית. בשנת 2006 השלים דוקטורט בתנ"ך באוניברסיטת בר-אילן. נושא הדיסטרציה שלו היה "כפל משמעות בסיפור המקראי ותרומתו לעיצוב הסיפור" בהנחיית פרופ' משה גרסיאל. גרוסמן שימש גם כראש בית הספר למחשבה מדינית של קרן תקווה במכללת הרצוג, והיה חלק מוועדת המקצוע של לימודי התנ"ך של משרד החינוך. הוא מרצה במחלקה לתנ"ך באוניברסיטת בר-אילן ומונה בשנת 2021 לראשות החוג למקרא באוניברסיטה. חבר בוועדה המייעצת של אתר על התורה. לגרוסמן למעלה מ-70 פרסומים ומאות ציטוטים. בעבר, לימד גרוסמן גם במדרשת מגדל עוז ובמדרשת לינדנבאום. יונתן גרוסמן נשוי לליאורה, הם מתגוררים באלון שבות אשר בגוש עציון, ולהם שישה ילדים. גלוי ומוצפן: על כמה מדרכי העיצוב של הסיפור המקראי, ספריית הילל בן חיים, הוצאת הקיבוץ המאוחד ותבונות, 2015. סדרת נועם – עיונים בספר בראשית בראשית: סיפורן של התחלות, ידיעות ספרים, 2017. אברהם: סיפורו של מסע, ידיעות ספרים, 2014. יעקב: סיפורה של משפחה, ידיעות ספרים, 2019. יוסף: סיפורם של חלומות, ידיעות ספרים, 2021. פירושים על ספרי מקרא אחרים תורת הקורבנות: מחוות של בשר ורוח, ספרי מגיד, 2021 (על ויקרא א–י) אסתר: מגילת סתרים, ספרי מגיד, 2013. מגילת רות: גשרים וגבולות, תבונות, 2016. קהלת: סדק של אור (עם עשהאל אבלמן), מגיד, 2023. Esther: The Outer Narrative and the Hidden Reading (Siphrut: Literature and Theology of the Hebrew Scripture, 6), Winona Lake, IN.: Eisenbrauns, 2011 Ruth: Bridges and Boundaries (Das Alte Testament im Dialog, 9), Bern: Peter Lang, 2015 Abram to Abraham: A Literary Analysis of the Abraham Narrative (Das Alte Testament im Dialog, 11), Bern: Peter Lang, 2016 Creation: The Story of Beginnings, Jerusalem and New York 2019 יונתן גרוסמן, באתר Academia.edu דף החוקר של פרופ' יונתן גרוסמן, אתר אוניברסיטת בר-אילן רשימת המאמרים של יונתן גרוסמן באתר רמב"י שיעורים ומאמרים של יונתן גרוסמן, באתר ישיבת הר עציון הרצאה בנושא: אהוד בן גרא ועגלון מלך מואב - חרב קטנה ובטן גדולה, במסגרת תנכ"י פתוח של אוניברסיטת בר-אילן לאה מזור, ראיון עם יונתן גרוסמן ערב השקת הספר: "יעקב - סיפורה של משפחה", עם אביתר בנאי והרב איתמר אלדר יונתן גרוסמן (1970-), דף שער בספרייה הלאומית ביקורת על ספריו: עדיאל כהן, ביקורת על הספר "בראשית – סיפורן של התחלות", מקור ראשון נובמבר 2017 כרמיאל כהן, ביקורת על הספר "אסתר: מגילת סתרים", מקור ראשון, פברואר 2013 יעל שמש, ביקורת על הספר "גלוי ומוצפן: על כמה מדרכי העיצוב של הסיפור המקראי", מקור ראשון, יולי 2016 תומר גרינברג, ביקורת על הספר Abram to Abraham: A Literary Analysis of the Abraham Narrative, Biblical Interpretation 27, מרץ 2019 (אנגלית) צור ארליך, ‏ביקורת על הספר "יעקב: סיפורה של משפחה", השילוח, 18, פברואר 2020 מתן חסידים, ביקורת על הספר "תורת הקורבנות: מחוות של בשר ורוח", מקור ראשון, דצמבר 2021 דף החוקר של יונתן גרוסמן, באתר אוניברסיטת בר אילן יונתן גרוסמן, באתר קרן תקווה [1]. Jonathan Grossman, scholar.google.co.il ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עורק המעי הגס השמאלי

עוֹרֵק הַמְּעִי הַגַּס הַשְּׂמָאלִי (TA: arteria colica sinistra) הוא עורק בבטן המתפצל מעורק מתלה המעי התחתון ומספק דם לשליש המרוחק של המעי הגס הרוחבי ולמעי הגס היורד. זהו העורק הראשון המסתעף מעורק מתלה המעי התחתון. העורק נע מלפני השופכן השמאלי, עורק האשך בגברים ושריר המותניים הגדול. בסופו העורק מתפצל לשני ענפים: עולה ויורד. הענף העולה ממשיך מלפני הכליה השמאלית ומשיק עם עורק המעי הגס האמצעי ליצירת עורק המעי הגס השולי. הענף היורד נע מטה ומשיק עם העורק העליון מבין עורקי המעי העקול. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ג'ון תומאס דאגלס

ג'ון תומאס דאגלס (באנגלית: John Thomas Douglass ‏ 1847–1886) היה כנר אמריקאי מחונן, שחיבר את "הנשף של וירג'יניה", האופרה הראשונה הידועה שנכתבה על ידי אפרו-אמריקאי, וזכויות היוצרים שלה נרשמו בשנת 1868. האופרה בוצעה לפחות פעם אחת, אבל אבדה מאז. "הנשף של וירג'יניה" הייתה אופרה בשלוש מערכות, שביצוע הבכורה שלה היה בשנת 1868 בניו יורק, במכון סטויבסנט בברודוויי. דאגלס למד כנראה באירופה, אך השתקע בניו יורק והחל לצאת לסיורי קונצרטים בשנות ה-70' של המאה ה-19. נוסף למסעות הקונצרטים שלו ככנר סולן, עבד גם עם הרכב מיתרים ולהקות שונות של זמרים נודדים, בהן "האחיות היירס" ו"המינסטרלים של ג'ורג'יה". דאגלס ניהל גם סטודיו להוראת נגינה, שם פגש את דייוויד מאנס, בהמשך קונצרטמייסטר של התזמורת הסימפונית של ניו יורק, שייסד את בית הספר למוזיקה לסטודנטים אפרו-אמריקאים ואת בית ספר מאנס למוזיקה בניו יורק. ג'ון תומאס דאגלס, באתר MusicBrainz (באנגלית) ג'ון תומאס דאגלס באתר פרויקט ספריית התווים הבין-לאומי (באנגלית) Jazzbows.com בְּלֶקוַיוֹלינְלִינְקְס ג'אז בּאוֹס.קום ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דינוזאורים: ענקי פטגוניה

דינוזאורים: ענקי פטגוניה (באנגלית: Dinosaurs: Giants of Patagonia) הוא סרט דוקומנטרי שיצא ב-5 באפריל 2007 ומספר את סיפורם של הגדולים שבדינוזאורים אשר חיו בסוף הקרטיקון בפטגוניה שבארגנטינה. הקריין של הסדרה הוא השחקן הקנדי דונלד סאת'רלנד. צילומי הסדרה נוצרו באמצעות אנימציה ממוחשבת והיא מציגה גם את עבודת הפלאונטולוגים אשר מצאו את המאובנים של גדולי הדינוזאורים ובעיקר את עבודת החוקר רודולפו קוריאה (אנ') שמצא את עצמות הארגנטינוזאורוס, הכבד שבכולם ועצמות הגיגאנוטוזאורוס, הגדול שבטורפי אמריקה. בשנת 2009 הציג מוזיאון בקוויבק סיטי שבקנדה מוצגים של דינוזאורים ויצירות דומות שנוצרו עבור הסדרה. הסרט מתחיל עם השביט הענקי אשר עמד להתנגש בכדור הארץ בסוף הקרטיקון לפני 65 מיליון שנה, אז שלטו בעולם דינוזאורים שונים. מוקדם יותר בתור היורה הימים הקדומים נשלטו בידי זוחלי ים כמו האיכתיוזאורוסים (כנראה אופתלמוזאורוס) שניזונו מדגים אך היו עלולים להיטרף בידי אחד מגדולי הטורפים של התקופה - הליופלרודון. הסרט מציג את החוקר רודולפו קוריאה אשר יחד עם צוותו מגלה עצמות ענקיות וצוותו עסוק בהוצאתם מהאדמה של ארגנטינה, מה שמוביל לשמו - ה"ארגנטינוזאורוס", "לטאת ארגנטינה". כמו כן הצוות מגלה עקבות ענקיות אשר השתייכו ללטאת ענק נכחדת שמאוחר יותר נמצא שלדה. זוחל זה מכונה "גיגאנוטוזאורוס" - "לטאת הענק הדרומית". הסרט מציג אז את ביציהם של צעירי ארגנטינוזאורוסים אשר בוקעים מביציהם ונדרשים להם שנים רבות, ייתכן שאף 100 שנה בטרם יהפכו לבוגרים בעולם פרהיסטורי בו פעלו הרי געש וכוסה בעצי אראוקריה. בשמיים עופפו פטרוזאורים כמו פטרודאוסטרו או אנהגוארה. בינתיים חלק מהביצים משמשות ביצים לטורף הזריז יוננלנגיה, אשר היה קרוב לולוצירפטור והיה אולי אוכל-כול המנצל הזדמנויות שהיה מכוסה בנוצות. עם זאת באזור היה טורף גדול ממנו - הגיגאנוטוזאורוס (ייתכן שמפוזאורוס), אשר שמר על ביציו לא הרחק והבריח את היוננלנגיה. כאשר פרט צעיר של גיגאנוטוזאורוס מוצא יוננלנגיה שהתקרב לצוק, הוא מתקרב אליו והיוננלנגיה נופל. מאוחר יותר קבוצה של גיגאנוטוזאורוסים מחכה לעדר גדול של ארגנטינוזאורוסים בוגרים, סביבו רועים דינוזאורים צמחוניים קטנים (ייתכן שגספאריניזאורה או אנביסטיה). יחדיו הם מנסים להפיל את אחד הפרטים למותו אך מתקשים מאוד עקב גודלם העצום - למעלה מ-100 טון ואורך של יותר מ-30 מטר. הם נושכים את רגלי הענק אך כמה פרטים נפגעים מזנבו ואחרים מורמים יחד עם הדינוזאור שמשליך אותם. לבסוף העדר ממשיך לנוע והגיגאנוטוזאורוסים מתמקדים בטרף קל יותר - חברם שנפצע קשה בניסיון להפיל את הארגנטינוזאורוס. הסרט ממשיך לקרטיקון המאוחר יותר לפני 65 מיליון שנה באמריקה הצפונית, אז עופף פטרוזאור ענק - הקוואצלקואטלוס לאורך המישורים, בהם שלט הטורף הגדול טירנוזאורוס רקס ונדדו עדרי אלמוזאורוסים. אך סוף התקופה שלהם מגיע כשמטאוריט גדול נע דרך החלל לעברם ויצר התפוצצות ענקית וכן יצר ענן אבק שכיסה את השמיים לתקופה ממושכת. דבר זה יצר פגיעה בצמחים ובחיות ושינויים במזג האוויר שהדינוזאורים לא יכלו להסתגל אליהם ונעלמו. עם זאת חלק מהדינוזאורים שרדו עד היום - העופות המודרניים כמו העגורים. אתר האינטרנט הרשמי של דינוזאורים: ענקי פטגוניה "דינוזאורים: ענקי פטגוניה", במסד הנתונים הקולנועיים IMDb (באנגלית) "דינוזאורים: ענקי פטגוניה", באתר AllMovie (באנגלית) "דינוזאורים: ענקי פטגוניה", במסד הנתונים הקולנועיים KinoPoisk (ברוסית)
Spinning Around

Spinning Around (בעברית: מסתובבת סביב) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השביעי, Light Years. השיר יצא לאור ב-19 ביוני 2000, כסינגל הראשון והפותח מתוך האלבום. השיר הגיע למקום הראשון במצעד המוזיקה האוסטרלי, והראשון במצעד הסינגלים הבריטי. השיר נכתב על ידי פאולה עבדול, איירה שיקמן, דינקי בינגהאם וקארה דיוגרדי והופק על ידי מייק ספנסר. השיר הוא שיר בסגנון הדאנס-פופ המשלב בתוכו גם את סגנון הדיסקו, שאפיין את שאר שירי האלבום, Light Years. בנוסף לכך, זכה השיר למעמד הכסף בבריטניה, על סך מכירות של 314,000 עותקים. הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-8 באפריל 2010. הקליפ בוים על ידי דון שדפורת'. לאורכו של הקליפ ניתן לראות את מינוג, רוקדת במועדון לילה, יחד עם רקדני ליווי. נכון לפברואר 2019, מונה הצפיות של הקליפ עומד על כ-13 מיליון צפיות. מידע על היצירה "Spinning Around" באתר מיוזיק בריינז מידע על הסינגל "Spinning Around" באתר מיוזיק בריינז מידע על היצירה "Spinning Around" באתר Discogs סרטון השיר "Spinning Around" באתר יוטיוב Kylie officially honoured as UK’s queen of singles!, www.officialcharts.com (באנגלית) Kylie* - Light Years, Discogs (באנגלית) australian-charts.com Official Singles Chart Top 100 | Official Charts Company, www.officialcharts.com (באנגלית) Kylie Minogue – Spinning Around (באנגלית), נבדק ב-2019-02-26 Light Years by Kylie Minogue, Genius (באנגלית) Kylie Minogue's Official Top 40 biggest selling songs, www.officialcharts.com (באנגלית) Kylie Minogue - Spinning Around, נבדק ב-2019-02-26 Kylie Minogue - Spinning Around (2000), IMVDb (באנגלית) www.aria.com.au www.bpi.co.uk The Official New Zealand Music Chart, THE OFFICIAL NZ MUSIC CHART (באנגלית)
Te Lo Dije

"Te Lo Dije" (בעברית: "אני אמרתי לך") הוא סינגל שהקליטה זמרת הרגאטון הדומיניקנית נאטי נטשה, ביחד עם הזמרת הברזילאית אניטה. השיר יצא לאור ב-20 בפברואר 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI. השיר נכתב על ידי נאטי נטשה, אניטה, דדי יאנקי, סימון רסטרפו, רפאל פינה, ג'סטין קוילס וגבי מיוזיק והופק על ידי רפאל פינה. השיר הוא שיר בסגנון הפופ הלטיני בדומה לשירים נוספים באלבום. שיתוף פעולה זה הוא הראשון בין נטשה לאניטה, תוך שבשנת 2020, שיתפו פעולה בשנית, בשיר "Bellaquita (Remix)". ב-Metropolitana FM סקרו את השיר בחיוב, תוך שציינו שם כי "בקליפ של השיר, ניתן לראות את אניטה מציגה כוריאוגרפיה מאולתרת". מגזין בילבורד דירג את השיר ברשימתם "השירים הלטיניים האהובים ביותר לשנת 2019". הווידאו קליפ הנלווה שצולם לשיר הועלה לערוץ היוטיוב של נאטי נטשה ב-20 בפברואר 2019, ובוים על ידי נונו גומש. בתחילת הקליפ ניתן לראות גבר אוחז במשקפי מציאות מדומה, ולאחר מכאן ניתן לראות את נאטי נטשה ואניטה. הקונספט של הקליפ הוא המציאות המדומה אל מול החיים האמיתיים. נכון לספטמבר 2021, מונה הצפיות של הקליפ עומד על כ-65 מיליון צפיות. סרטון השיר "Te Lo Dije" באתר יוטיוב Te Lo Dije by Natti Natasha & Anitta (באנגלית אמריקאית), נבדק ב-2021-09-11 סוני מיוזיק לטין פינה רקורדס Natti Natasha (Ft. Anitta) – Te Lo Dije (באנגלית), נבדק ב-2019-02-26 Natti Natasha (2019-02-20), Natti Natasha x Anitta - Te lo Dije [Official Video], נבדק ב-2019-02-26 Bellaquita (Remix), נבדק ב-2020-05-14 Bumbum guloso de Anitta engole fio-dental e cantora rebola em vídeo: "Presentinho para vocês", Metropolitana FM, ‏2020-04-30 (בפורטוגזית) Jessica Roiz, Vote for the Best Latin Collaboration of 2019: Thalia, Lali, CNCO, Anitta & More, Billboard, ‏2019-12-18 (באנגלית אמריקאית) Natti Natasha (2019-02-20), Natti Natasha x Anitta - Te lo Dije [Official Video], נבדק ב-2019-02-26
תגליות במדבר יהודה (סדרת ספרים)

תגליות במדבר יהודה (באנגלית: Discoveries in the Judaean Desert או בקיצור DJD) היא סדרת הפרסומים הרשמית המונה 40 כרכים, המסכמים את תוכן תגליות מגילות מדבר יהודה. הסדרה פורסמה על ידי הוצאת אוניברסיטת אוקספורד. צוות החוקרים הבינלאומי המעורב בפרויקט הגיע מצפון אמריקה, ישראל ואירופה. רוב הכרכים נכתבו באנגלית, וכמה כרכים בצרפתית. הכרכים מכסים טקסטים ממגילות מדבר יהודה ובעיקר מממצאי קומראן, וכן ניתוחים של נתונים ארכאולוגיים ומשימות ארכאולוגיות. רוב התגליות שנתגלו בשטחי מדינת ישראל עד 1967 לא פורסמו בסדרה זו. גל הפרסום הראשון התרחש בין השנים 1955 ו-1982. בתקופה זו פורסם חומר מן הממצאים בקומראן על פני שבעה כרכים. העורך הראשי של חמשת הכרכים הראשונים היה רולאן דה וו. בתקופה שבין 1962 ל-1968 פורסמה הסדרה (לאורך כרכים 3–4), לזמן מוגבל, תחת השם "תגליות במדבר יהודה בירדן". דה ווֹ הוחלף על ידי האב פייר בנואה (Pierre Benoit) שערך את הכרכים 6 ו-7. תפקידו הסתיים בשנת 1986. הוא הוחלף על ידי ג'ון סטרגנל (John Strugnell) שערך את כרך 8. עבודת עריכה חשובה על המגילות התנ"כיות ביצע אויגן אולריך, אשר במשך מספר שנים קיבל על עצמו אחריות מיוחדת למשימה זו. משנת 1985 ואילך פעל אולריך כעורך ראשי של כל הטקסטים המקראיים ממערה 4 בקומראן. לקראת סוף שנות השמונים התעורר פולמוס בקהילה האקדמית הבינלאומית סביב הקצב האיטי של הפרסום. שמונה כרכים בלבד פורסמו בשנים 1955–1990, וזכויות המחקר היו נתונות בידי קומץ חוקרים. הדבר עורר ביקורת מצד חוקרים. ניתנו כמה הסברים לעיכוב בפרסום כמו היעדר מימון וחוקרים. הועלו אף תאוריות קונספירציה לפיהן החוקרים מנסים להסתיר מידע רגיש הנוגע לדתות היהדות והנצרות. לאחר תקופה זו קיבל על עצמו פרופ' עמנואל טוב מהאוניברסיטה העברית בירושלים את תפקיד העורך ראשי. בהנהגתו של טוב, בתחילת שנות ה-90, צוות המחקר וההוצאה לאור הבינלאומי אורגן מחדש והורחב. המפעל המחודש נתמך על ידי רשות העתיקות של ישראל. תקופה זו, שבה פעלו עמנואל טוב וצוותו, הייתה תקופת השיא של פרויקט הפרסום. צוות החוקרים הבינלאומי הורחב וכלל תשעים ושמונה חוקרים. בעשר השנים שקדמו לשנת 2001 הפיקו ד"ר טוב וצוותו 28 כרכים. טוב פרש מתפקידו כעורך ראשי בשנת 2009. בשנה זו ראה אור הכרך ה-40 שסיים את פרויקט המחקר. אתר האינטרנט הרשמי של תגליות במדבר יהודה Discoveries in the Judean Desert, Oxford University Press המגילות שנתגלו במצדה, נחל חבר, נחל צאלים ועוד פורסמו בספרים שיצאו על ידי יגאל ידין, עדה ירדני, אברהם מאיר הברמן ואחרים במאמרו של אלי אשד – 60 שנות המגילות הגנוזות
Veneno

Veneno (באנגלית: Poison, ובעברית: רעל) הוא סינגל שהוקלט על ידי הזמרת הברזילאית אניטה. השיר יצא לאור ב-28 בנובמבר 2018, כסינגל הראשון מתוך המיני-אלבום, Solo. השיר יצא על ידי חברת התקליטים האחים וורנר. השיר הגיע למקום ה-19 במצעד שבפורטוגל, וה-30 במצעד שבברזיל. השיר נכתב על ידי אניטה, מאוריציו מונטאנר, ג'ון לאונה, מריו קסרס ואנדי קליי והופק על ידי ג'ון לאונה. השיר הוא שיר בסגנון הפופ, המשלב בתוכו גם את סגנון הרגאטון. שני סגנונות אלו מאפיינים גם את שאר שירי המיני-אלבום, Solo. בנוסף לכך, הועלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של אניטה ב-9 בנובמבר 2018. הקליפ בוים על ידי ז'ואאו פאפה. הקליפ צולם בגוונים כהים, ובו ניתן לראות את אניטה מוקפת בעשרות נחשים. ישנן סצנות בהן ניתן לראות את הנחשים נכרכים סביב צווארה של אניטה. נכון ליולי 2019, מונה הצפיות של הקליפ עומד על כ-110 מיליון צפיות. מידע על הסינגל "Veneno" באתר מיוזיק בריינז מילות השיר "Veneno" באתר Genius סרטון השיר "Veneno" באתר יוטיוב Solo - Single by Anitta (באנגלית אמריקאית), נבדק ב-2019-02-26 Warner Music Group Official Website, Warner Music Group Official Website (באנגלית) portuguesecharts.com - Anitta - Veneno, portuguesecharts.com Brasil Charts (24/02) #1 (3x) Atrasadinha, #11 Marilia, #38 Lexa, #41 Ludmilla, #42 Ariana, #48 Gaga, #59 IZA, #95 Gloria, BCharts (בפורטוגזית) (ארכיון) Anitta – Veneno (באנגלית), נבדק ב-2019-02-26 Solo - EP by Anitta, Genius (באנגלית) Solo (באנגלית), נבדק ב-2019-02-26 Anitta (2018-11-09), Anitta - Veneno (Official Music Video), נבדק ב-2019-02-26 Gold & Platinum, RIAA (באנגלית)
עורקי המעי העקול

עוֹרְקֵי הַמְּעִי הֶעָקֹל (TA: arteriae sigmoideae) הם קבוצה של שניים עד שישה עורקים בבטן היוצאים מעורק מתלה המעי התחתון ומספקים דם למעי העקול. העורקים יוצאים מטה ושמאלה באלכסון מאחורי הצפק ובקדמת שריר המותניים הגדול, השופכן השמאלי ועורק האשך. בסופם הם יוצרים קשתות עורקיות בינם לבין עצמם, כאשר העורק העליון בקבוצה זו משיק עם עורק המעי הגס השמאלי והתחתון עם עורק החלחולת העליון. מן הקשתות הללו יוצאים עורקים ישרים לעבר המעי. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
אבי פרץ

האם התכוונתם ל... אבי פרץ (כדורגלן) – שחקן כדורגל אבי פרץ (זמר) – זמר בסגנון ים תיכוני
פסגת ארצות הברית – קוריאה הצפונית בווייטנאם (2019)

פסגת ארצות הברית-קוריאה הצפונית בווייטנאם הידועה כפסגת האנוי היא פסגה בת יומיים בין מנהיגי ארצות הברית וקוריאה הצפונית שהחלה ב-27 בפברואר 2019 והסתיימה למחרת בהאנוי שבווייטנאם. זו הפגישה השנייה בין נשיא ארצות הברית מכהן, דונלד טראמפ לבין המנהיג העליון של קוריאה הצפונית, קים ג'ונג-און על רקע השיפור שחל ביחסי ארצות הברית-קוריאה הצפונית. הם נפגשו במלון סופיטל לג'נד מטרופול שבהאנוי. פסגת האנוי קוצרה באופן משמעותי והסתיימה ללא הסכם וללא מסיבת עיתונאים משותפת. לדברי נשיא ארצות הברית דונלד טראמפ קוריאה הצפונית דרשה ביטול מוחלט של הסנקציות האמריקניות עליה בתמורה למתן אינפורמציה על אתר הגרעין יונגביון. טראמפ סירב מפני שלקוריאה הצפונית יש מתקנים גרעיניים נוספים. הפגישה הראשונה התקיימה כשבעה חודשים קודם לכן בסינגפור. הפגישה נערכה על רקע ניסיונות לפירוז חצי האי הקוריאני מנשק גרעיני, והיא מהווה פגישת המשך לזו שהתקיימה ב-12 ביוני 2018 כשטראמפ וקים נפגשו במלון "קפלה" באי סנטוסה שבסינגפור. לאחר לחיצת ידיים מול התקשורת הם נכנסו לשיחה אישית בלווי מתורגמנים, בה שוחחו במשך כ-45 דקות. לאחר מכן עברו לחדר אחר בו הצטרפו לפגישה צוותי עבודה משתי המדינות. בתום המפגש שארך שלוש וחצי שעות אמר טראמפ שזו "הייתה פגישה פנטסטית" ו"עשינו התקדמות גדולה". הם סעדו יחד וסיירו במדשאות המלון, וכעבור שעה חתמו בטקס פומבי על מסמך הסכמות בכתב. קים פגש את נשיא קוריאה הדרומית פעמיים לצורך זירוז מגעים לקירוב בין המדינות ואף הצהיר על המטרה העיקרית שהיא איחוד קוריאה. ההכנות למפגש נוסף עם טראמפ החלו באוקטובר 2018. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא פסגת ארצות הברית – קוריאה הצפונית בווייטנאם בוויקישיתוף הפסגה(הקישור אינו פעיל) באתר משרד החוץ של וייטנאם תראו מי הדליק סיגריה: קים וטראמפ כבר בווייטנאם, באתר ynet, 26 בפברואר 2019 אין הסכם: פסגת קים-טראמפ קוצרה, טקס החתימה בוטל, באתר ynet, 28 בפברואר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קניון העמקים

קניון העמקים הוא מרכז קניות מקורה אשר נמצא ברחוב יהושע חנקין בעפולה. הקניון נמצא בבעלות חברת ההסעות הורן את לייבוביץ'. מרכז הקניות הוקם בשנת 1994. הקניון משתרע כיום על שטח של כ-15,500 מ"ר. שטחו המסחרי מורכב משלוש קומות מסחר על שטח של 10,500 מטרים רבועים שבו נמצאות 30 חנויות. האזור המסחרי של הקניון כולל בין היתר מבני משרדים, מכון כושר, חנויות אופנה, בית קפה, ומתחם מזון. מרכז הקניות אינו פתוח בשבת ונמתחה ביקורת על כך מטעם הציבור החילוני בעיר. ב-19 במאי 2003 אירע במקום הפיגוע בקניון העמקים שגבה את חייהם של שלושה אנשים. באמצע העשור השני של המאה ה-21 הורחב מרכז הקניות בהשקעה של 100 מיליון שקל לפי תוכנית שעיצב האדריכל ערן מבל. הקניון הוא היחיד באזור עמק יזרעאל ופונה בעיקר לאוכלוסיית העיר עפולה ולתושבי יישובים מרוחקים יותר שעבורם הוא הקניון הקרוב ביותר. מדיה וקבצים בנושא קניון העמקים בוויקישיתוף אתר האינטרנט הרשמי של קניון העמקים אורנה יפת, קניון העמקים מתרחב ב־100 מיליון שקל, באתר כלכליסט, 3 בנובמבר 2016 "קניון העמקים :: חנויות". Amakim-mall.co.il. נבדק ב-2019-02-26.